లొంగిపోయిన బిహార్ ఎమ్మెల్సీ | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
లొంగిపోయిన బిహార్ ఎమ్మెల్సీ
గయ, మే 17: బిహార్‌లో జెడియు సస్పెండ్ ఎమ్మెల్సీ మనోరమ దేవి మంగళవారం ఎట్టకేలకు లొంగిపోయారు. మద్య నిషేధ చట్టం ఉల్లంఘించారన్న అభియోగాలు ఎదుర్కొంటున్న మనోరమను 14 రోజుల జుడీషియల్ కస్టడికి పంపుతూ గయ జిల్లా కోర్టు ఆదేశాలిచ్చింది. తన కారును ఓవర్‌టేక్ చేశాడన్న ఆగ్రహంతో ఓ యువకుడిని ఎమ్మెల్సీ కొడుకు రాకీ యాదవ్ కాల్చి చంపేశాడు. రాకీకోసం ఎమ్మెల్సీ ఇంట్లో పోలీసులు గాలించగా విదేశీ మద్యం బాటిళ్లు లభించాయి. మనోరమ దేవి వారం రోజుల నుంచి అజ్ఞాతంలో ఉండగా ఆమెపై అరెస్టు వారెంట్ జారీ చేశారు. వారం రోజులు కనిపించకుండా పోయిన ఎమ్మెల్సీ గయ జిల్లా కోర్టులో లొంగిపోయారు. జుడీషియల్ కస్టడీకి వెళ్తూ మీడియాతో మాట్లాడిన మనోరమ బిజెపిపై తీవ్ర ఆరోపణలు చేశారు. రాజకీయ కక్షతోనే బిజెపి నేతలు తనను కేసులో ఇరికించారని ఆమె వాపోయారు. తన ఇంట్లో మద్యం బాటిళ్లు కొనుగొన్నారన్నది వట్టి అవాస్తవమని, ఇదంతా బిజెపి చేసిన కుట్రగా ఆమె ఆరోపించారు. ఇలావుండగా ముందస్తు బెయిల్‌కోసం ఎమ్మెల్సీ చేసుకున్న పిటిషన్ ఈ నెల 19న విచారణకు రానుంది. రాకీ యాదవ్ కజిన్ టినీ యాదవ్ కూడా మంగళవారం కోర్టులో లొంగిపోగా 14 రోజుల రిమాండ్‌కు తరలించారు. అరెస్టు వారెంట్ జారీ అయిన వెంటనే ఈ నెల 13న మనోరమ దేవి ముందస్తు బెయిల్‌కోసం కోర్టును ఆశ్రయించారు. గత వారమే ఆమె నివాసాన్ని గయ పోలీసులు సీజ్ చేశారు. కారుని ఓవర్‌టేక్ చేశాడన్న ఆగ్రహంతో ఆదిత్య సచ్‌దేవ అనే యువకుడిపై తుపాకీతో కాల్పులు జరిపి మరణానికి కారణమైన ఎమ్మెల్సీ కొడుకు రాకీ యాదవ్, ఆమె భర్త బింది యాదవ్‌లను పోలీసులు ఇంతకుముందే అరెస్టు చేశారు.
longipoyina bihar emmelsy | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
longipoyina bihar emmelsy
gaya, mee 17: biharelo jediyu suspend emmelsy manorama devi mangalavaaram ettakelaku longipoyaaru. madya nishedha chattam ullanghinchaaranna abhiyogaalu edurkontunna manoramanu 14 rojula judicial kastadiki pamputuu gaya jilla kortu aadesaalichindi. tana kaarunu overtake chesadanna aagrahamto oo yuvakudini emmelsy koduku raakii yadav kaalchi champesadu. rakikosam emmelsy intlo poliisulu gaalinchagaa videshee madyam baatillu labhinchayi. manorama devi vaaram rojula nunchi agnaatamlo undagaa aamepai arestu warrent jaarii chesaru. vaaram rojulu kanipinchakunda poyina emmelsy gaya jilla kortulo longipoyaaru. judicial kastadeeki veltuu meediatho matladina manorama bijepipai teevra aaropanalu chesaru. rajakeeya kakshatone bijepi nethalu tananu kesulo irikinchaarani aame vaapoyaaru. tana intlo madyam baatillu konugonnarannadi vatti avaastavamani, idantaa bijepi chesina kutragaa aame aaropinchaaru. ilaavundagaa mundastu beyilnasom emmelsy chesukunna pitition ee nela 19na vichaaranaku ranundi. raakii yadav kajin tiney yadav kuudaa mangalavaaram kortulo longipogaa 14 rojula remandeaku taralinchaaru. arestu warrent jaarii ayina ventane ee nela 13na manorama devi mundastu beyilnasom kortunu aasrayinchaaru. gatha varame aame nivaasaanni gaya poliisulu sease chesaru. kaaruni overtake chesadanna aagrahamto aaditya sachideva ane yuvakudipai tupaakeeto kaalpulu jaripi maranaaniki kaaranamaina emmelsy koduku raakii yadav, aame bharta bindi yaadavelanu poliisulu intakumunde arestu chesaru.